สวัสดีค่ะ คือเราคลอดลูกมาได้5ปีแล้ว เราจะปวดตรงแผลฝีเย็บ บางทีมันก้จะบวมและมีหนอง ปวดจนบางครั้งนั่งไม่ได้เลย เคยไปหา บอกเหมือนเย็บแผลไม่ดีทำให้มีติ่งเนื้อโผล่ขึ้นมา แล้วให้ยามากินหลายครั้งอาการก้จะกลับมาเปนเหมือนเดิมไม่หายขาด เราเลยไม่ได้ไปหาอีก อาการมันจะเปนตลอด ปวดแผล แผลบวมมีเลือดออก มีหนอง เปนวนอยู่แบบนี้5ปีแล้ว อยากรักษาให้หายขาด เพราะเปนแต่ละครั้งเราทรมาน ทำงานแทบไม่ได้เลย
 ปกติหลังคลอดลูกแล้วฝีเย็บต้องหายเป็นปกติ ติดกันได้ดีไม่มีหนองภายในไม่เกิน 2 สัปดาห์ ถ้ายังมีหนอง อยู่ต้องคิดว่ายังมีกระบวนการอักเสบอยู่ ตลอด 5 ปี ควรกลับไปปรึกษาแพทย์อีก เพื่อทำการเปิดแผลฝีเย็บเพื่อระบายหนอง เอาหนองไปย้อมเพาะเชื้อว่าเป็นเชื้อตัวไหน ดื้อยาหรือไม่ การเปิดแผลจะช่วยให้ตรวจดูว่ามีเศษไหม หรือเศษผ้ากอซ ตกค้างในแผลหรือไม่จึงทำให้มีหนองไม่หายเสียที บางรายแผลฝีเย็บมีทางเดินกับทวารหนัก ทำให้เชื้อโรคติดต่อเข้ามาได้ง่าย จึงเกิดการอักเสบแบบเรื้อรังได้ครับ